Diari Oficial de la Generalitat Valenciana


Sumari del DOGV 1490, del 22-02-1991 (1991/820423)

ACORD de 25 de gener de 1991, del Consell d'Administració del Servei Valencià de Salut, el qual es regula les remissions de malalts a centres sanitaris distints als de referència.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   1490

Data del DOGV
:   22-02-1991

Secció del DOGV
:   ALTRES DISPOSICIONS

Número del document
:   1991/820423


Data del document
:   25-01-1991

Organisme emissor
:   Servei València de Salut

Tipus de document
:   Acord

Correcció d'errades

Acord de 25 de gener de 1991, del Consell d'Administració del Servei Valencià de Salut, pel qual regula les remissions de malalts a centres sanitaris distints als de referència.  
Determinats serveis i unitats dels hospitals del Servei Valencià de Salut, per causa de la seua alta qualificació i especial dotació, reben propostes procedents d'altres centres assistencials (CC.AA.) i dins de la nostra Comunitat Autònoma, d'hospitals de diferent àmbit geogràfic.  
Així mateix s'utilitzen, per part del Servei Valencià de Salut, serveis i unitats d'hospitals que es troben fora de l'àmbit de la Comunitat Autònoma pels mateixos motius.  
Per tal d'unificar criteris de remissió i recepció de pacients i de regular l'assistència que es presta en determinats supòsits en aquesta comunitat, a proposta de la Direcció per a la Gestió d'Assistència Especialitzada el Consell d'Administració del Servei Valencià de Salut, acorda  
Primer  
Assistència a pacients del Servei Valencià de Salut que haja de ser prestada amb recursos hospitalaris del Servei Valencià de Salut.  
1. La proposta de diagnòstic i tractament haurà d'anar acompanyada d'un informe clínic emès pel servei que formula la proposta i visat per la direcció de l'hospital remetent. En el dit informe s'haurà d'especificar els motius concrets pels quals es justifica la proposta d'assistència en l'àmbit de les institucions sanitàries del Servei Valencià de Salut.  
S'adjuntaran així mateix les exploracions complementàries efectuades, a fi d'evitar, tant com siga possible, la repetició de procediments.  
2. Les propostes que no continguen informació suficient, seran retingudes pel centre receptor fins que, en el termini màxim d'una setmana després de la seua recepció, s'establesca comunicació directa amb l'institució sanitària remetent a través dels respectius equips de direcció o unitat encarregada.  
3. Es trametran a la institució sanitària de procedència les propostes de pacients amb diagnòstic l'estudi o tractament del qual no necessite els recursos d'unitats de referència.  
4. Els criteris anteriors s'aplicaran sense menyscabament de la prestació d'assistència urgent als pacients que, siguen traslladats des d'altres hospitals, quan la necessiten.  
Segon  
Assistència a pacients del Servei Valencià de Salut que haja de ser prestada amb recursos hospitalaris concertats amb el Servei Valencià de Salut, tret de la utilització d'unitats de litotrícia renal, TAC i RM, la tramitació de la qual figura en el punt vuité.  
1. La proposta de diagnòstic i de tractament haurà d'anar acompanyada d'un informe clínic emès pel servei que formula la proposta, i visat per la direcció de l'hospital remitent. En el dit informe s'hauran d'especificar els motius concrets pels quals es justifica la proposta d'assistència. Les dites dades s'emplenaran en el model que figura com a Annex I.  
2. La proposta especificada en el punt anterior es trametrà a la delegació del Servei Valencià de Salut corresponent, al Servei d'Assistència Especialitzada o gerència d'àrea.  
3. La Delegació del Servei Valencià de Salut corresponent trametrà al centre concertat que considere més adequat, adjuntant a la proposta anterior el model emplenat que figura com a Annex II.  
4. Els hospitals del Servei Valencià de Salut que tinguen assignats un hospital concertat com a complementari o de referència, trametran les propostes directament, tal com s'especifica en el punt 1, eliminant-se en aquest cas, els punts 2 i 3.  
Tercer  
Assistència a pacients del Servei Valencià de Salut que haja de ser prestada amb recursos hospitalaris del Sistema Nacional de Salut fora de l'àmbit de la Comunitat Valenciana.  
Se seguiran les instruccions contingudes en la Circular 14/89 sobre «Procediment per a la canalització de pacients a centres i serveis distints als de referència» emesa per l'Institut Nacional de la Salut, o qualsevol altra que el dit organisme poguera emetre sobre la referida matèria.  
La Direcció d'Assistència Especialitzada comunicarà a la Unitat de Prestacions, l'autorització d'assistència, en els casos que es produesquen, per als efectes oportuns.  
Quart  
Assistència a pacients de la Seguretat Social que no pertanyen a l'àmbit del Servei Valencià de Salut amb recursos hospitalaris concertats amb el Servei Valencià de Salut.  
Les direccions provincials de l'Insalud corresponents establiran contacte directe amb el centre concertat del qual requeresquen l'assistència.  
Totes les despeses derivades de l'assistència prestada, aniran a càrrec del centre de despesa d'origen.  
Cinquè  
Assistència a pacients de la Seguretat Social que no pertanyen a l'àmbit del Servei Valencià de Salut amb recursos hospitalaris del Servei Valencià de Salut:  
1. La proposta de diagnòstic i tractament ha d'anar acompanyada d'un informe clínic emès pel servei que formula la proposta i visat per la Direcció de l'hospital remetent. En el dit informe s'hauran d'especificar els motius concrets pels quals es justifica la proposta d'assistència en l'àmbit de les institucions sanitàries del Servei Valencià de Salut. S'adjuntaran, així mateix, exploracions complementàries efectuades, a fi d'evitar, tant com siga possible, la repetició de procediments.  
2. Les propostes que no continguen informació suficient, seran retingudes fins que, en el termini màxim d'una setmana després de la seua recepció, s'establesca comunicació directa amb la institució sanitària remitent d'unitats de referència.  
3. Es trametran a la institució sanitària de procedència les propostes de pacients amb diagnòstics l'estudi o tractament del qual no necessite els recursos d'unitats de referència.  
4. Les propostes d'altres comunitats autònomes que, prenent en compte les dades aportades en l'informe clínic, no pogueren ser ateses en un període de temps raonable, seran tornades a la institució sanitària d'origen, i es sol·licitarà la possible ratificació de proposta de prestació d'assistència.  
5. Els criteris anteriors s'aplicaran sense menyscabament de la prestació d'assistència urgent als pacients que siguen enviats des d'altres comunitats autònomes.  
Les prestacions derivades de l'assistència aniran a càrrec del centre de despesa d'origen.  
Sisé  
Assistència a pacients del Servei Valencià de Salut en centres hospitalaris, no pertanyents al Sistema Nacional de Salut, fora de la Comunitat Valenciana, enviats pel Servei Valencià de Salut.  
En aquests supòsits les delegacions del Servei Valencià de Salut, a través del Servei d'Assistència Especialitzada de les, delegacions, podran enviar directament als centres sanitaris que s'estimen oportuns, amb el vist-i-plau previ del Servei de Gestió de Concerts de la Direcció per a la Gestió de l'Assistència Especialitzada, sense haver d'adreçar-se a les direccions provincials de l'Institut Nacional de la Salut, on estan ubicats els dits centres.  
Per a la tramitació de la petició de la corresponent ordre d'assistència s'emprarà el model d'informe clínic, sent preceptiu que l'emplene el responsable del servei hospitalari corresponent, amb el vist-i-plau del Director, de les dades relatives al diagnòstic, tractament requerit, tipus d'estudi o tècnica diagnostica sol·licitada i justificació clínica per la qual es fa la proposta de canalització a un altre centre sanitari. Totes aquestes dades seran avaluades pel Cap de Servei d'Assistència Especialitzada de la Delegació del Servei Valencià de Salut corresponent, la qual decidirà, amb el vist-i-plau del Servei de Gestió de Concerts de la Direcció per a la Gestió de l'Assistència Especialitzada, el centre més adequat per a cada cas, una vegada esgotats els recursos propis i concertats del Servei Valencià de Salut.  
La facturació originada per l'assistència sanitària serà enviada directament pels centres sanitaris a les delegacions del Servei Valencià de Salut d'origen del pacient.  
Seté  
Assistència a pacients del Servei Valencià de Salut en centres «autoritzats d'ús» pel Servei Valencià de Salut tramesos pel Servei Valencià de Salut.  
Es regularà per l'Acord, de 25 de gener de 1991 del consell d'administració del Servei Valencià de Salut que regula les autoritzacions d'ús de serveis sanitaris no concertats, aliens al Servei Valencià de Salut.  
Vuité. Utilització d'unitats de litotrícia renal, TAC i RM  
1. Els hospitals que no tinguen- recursos de Litotrícia renal, TAC, o RM, enviaran als pacients que ho requeresquen, als hospitals de referència.  
2. Cas que la situació clínica del pacient ho requeresca i no puguen utilitzar-se els recursos propis en un termini raonable de temps - desprès de recollida aquesta informació de l'hospital de referència- es podran utilitzar els recursos concertats emplenant el model que figure en l'annex III.  
3. Es trametrà, amb caràcter mensual, per part del centre remetent, una relació nominal de pacients en què consten diagnòstic i centre receptor, cas que s'utilitzen recursos concertats, a la Delegació del Servei Valencià de Salut corresponent, Direcció de Servei d'Assistència Especialitzada.  
4. Es trametrà per part de la direcció de l'hospital, la relació que figura en el punt 3, junt amb un informe que justifique la remissió de pacients, amb caràcter mensual al Servei de Gestió de Concerts de la Direcció per a la Gestió d'Assistència Especialitzada del Servei Valencià de Salut.  
Nové  
Es faculta la Direcció per a la Gestió de l'Assistència Especialitzada per a l'establiment de les instruccions necessàries per a l'aplicació d'aquest acord.  
Deu  
Aquest acord entra en vigor l'endemà de la seua publicació en el Diari Oficial de la Generalitat Valenciana.  
València, 25 de gener de 1991. - El President del consell d'administració del Servei Valencià de Salut: Joaquin Colomer Sala.  
ANNEX I  
Centre   
Mes Any   
Cognoms   
Nom Núm. Afiliació   
Diagnòstic:   
   
   
Proposta:   
   
   
Justificació de la proposta:   
   
   
Data:  
 Vist-i-plau Direcció Signatura  
 DELEGACIO S.V.S.. Servei Assistència Especialitzada  
ANNEX II  
Ordre assistència per a pacients en centres concertats  
Aquesta Delegació del SVS a autoritza  
la remissió al seu centre del pacient les dades del qual s?especifiquen tot seguit:  
1. Dades personals  
 - Cognoms i nom  
 - Núm. afiliació  
2. Dades clíniques  
 - Diagnòstic  
 - Tractament requerit  
Data  
El Cap del Servei d?Assistència Especialitzada  
Sr. Director centre/servei   
ANNEX III  
Ordre d?assistència per a pacients en centres  
concertats de TAC, ressonància magnètica  
i Litotrícia renal  
S'autoritza la remissió al seu centre del pacient les dades del qual s'especifiquen tot seguit:  
1. Dades personals  
 - Cognoms i nom   
 - Núm. afiliació:  
2. Dades clíniques  
Data  
El Director de l?hospital.  
Centre